#####  Projekts

LATVIJAS REPUBLIKAS MINISTRU KABINETS

2013. gada\_\_\_\_\_\_\_\_ Instrukcija Nr.\_\_\_\_\_

Rīgā (prot. Nr.\_\_\_\_\_\_.§)

Grozījumi Ministru kabineta 2009.gada 15.decembra instrukcijā Nr.19 „Tiesību akta projekta sākotnējās ietekmes izvērtēšanas kārtība”

Izdoti saskaņā ar

Ministru kabineta iekārtas likuma

31.panta otro daļu un

Ministru kabineta 2009.gada 7.aprīļa

noteikumu Nr.300 „Ministru kabineta

Kārtības rullis” 4.punktu

1. Izdarīt Ministru kabineta 2009.gada 15.decembra instrukcijā Nr.19 „Tiesību akta projekta sākotnējās ietekmes izvērtēšanas kārtība” (Latvijas Vēstnesis, 2009, 205.nr.; 2010, 204.nr.; 2013, 91 nr.) šādus grozījumus:

1.1. Aizstāt visā tekstā vārdu „latu” ar vārdu „*euro*”.

1.2. Izteikt 45.6.apakšpunktu šādā redakcijā:

"45.6. ja projektā paredzētie pasākumi tiek finansēti no ES vai citas ārvalstu finanšu palīdzības un nacionālā budžeta, atsevišķi tiek norādīta ES vai cita ārvalstu finansējuma un nacionālā līdzfinansējuma daļa.".

1.3. Izteikt 52.1.apakšpunktu šādā redakcijā:

„52.1. izdevumus atlīdzībai plānotajām amata vietām / slodžu skaitam nosaka atbilstoši normatīvajiem aktiem, ievērojot šādus nosacījumus:

52.1.1. mēnešalgu plāno, ņemot vērā amata saimei un līmenim atbilstošās mēnešalgu grupas 3.kategorijas maksimālo mēnešalgu, ja mēnešalga tiek noteikta, pamatojoties uz amatu klasifikācijas sistēmu. Iekšlietu ministrijas sistēmas iestāžu un Ieslodzījuma vietu pārvaldes amatpersonai ar speciālo dienesta pakāpi mēnešalgu plāno atbilstoši amata kategorijai, amata līmenim un izdienai, ņemot vērā attiecīgā mēnešalgu diapazona augstāko vērtību. Karavīram mēnešalgu plāno atbilstoši dienesta pakāpei un izdienai. Ārstniecības personai, kurai mēnešalgu nenosaka atbilstoši šī apakšpunkta pirmajā teikumā minētajam, mēnešalgu plāno atbilstoši normatīvajos aktos noteiktajai zemākajai mēnešalgas likmei;

52.1.2.vispārējās piemaksas plāno 10% apmērā no plānotajām amata vietām / slodžu skaitam plānotās mēnešalgu kopsummas attiecīgajā kalendāra gadā;

52.1.3. speciālās piemaksasplāno atbilstoši šādiem principiem:

52.1.3.1. ja speciālā piemaksa noteikta konkrētā apmērā, tad piemaksu plāno attiecīgajā apmērā;

52.1.3.2. ja speciālā piemaksa noteikta diapazonā, tad plānoto piemaksas apmēru pamato ar attiecīgajā institūcijā noteiktiem kritērijiem;

52.1.4. prēmijas un naudas balvas plāno 10% apmērā no plānotajām amata vietām / slodžu skaitam plānotās mēnešalgu kopsummas attiecīgajā kalendāra gadā;

52.1.5. sociālās garantijas plāno atbilstoši šādiem principiem:

52.1.5.1. ja ārējos normatīvajos aktos nav noteikts obligāts pienākums izmaksāt sociālo garantiju, tad šīs sociālajās garantijas plāno 5% apmērā no plānotajām amata vietām / slodžu skaitam plānotās mēnešalgu kopsummas attiecīgajā kalendāra gadā;

52.1.5.2. ja ārējos normatīvajos aktos ir noteikts pienākums izmaksāt sociālo garantiju (piemēram, pabalsti un kompensācijas par dienestu ārvalstī, karavīra un zemessarga uzturdevas kompensācija u.tml.) un tā ir noteikta konkrētā apmērā, tad to plāno attiecīgajā apmērā. Ja sociālā garantija ir noteikta diapazonā, tad plānoto sociālās garantijas apmēru pamato ar attiecīgajā institūcijā noteiktiem kritērijiem;

52.1.6. darba devēja valsts sociālās apdrošināšanas obligātās iemaksas aprēķina atbilstoši normatīvajos aktos noteiktajai likmei;

52.1.7. ja konkrētās amata vietas / slodžu skaitu plāno nepilnam kalendāra gadam, tad atlīdzību šīm amata vietām / slodžu skaitam plāno proporcionāli mēnešu skaitam, kuros amatpersona (darbinieks) tiks nodarbināta.”.

2. Instrukcija stājas spēkā 2014.gada 1.janvārī.

Ministru prezidents                                       V.Dombrovskis

Finanšu ministrs                                                A.Vilks

09.12.2013 10:52

I.Zariņa

67095676; fakss 6709554;

Indra.Zarina@fm.gov.lv